تورکیه سلاح‌لی قوه‌لری متینه، قارا و آواشین-باسیان بؤلگه‌لرینده سرحد خطینده یئرلشن پولیس بؤلمه‌سی و حربی بازایا هوجوم ائتمه‌یه حاضرلاشان پ.کا.کا-یا قارشی کئچیردیگی هاوا عملیاتیندا 7 سلاح‌لی تروریست ضررسیزلشدیردی.
تورکیه سلاح‌لی قوه‌لری‌نین باش قرارگاهی معلومات یایدی.
معلوماتا گؤره، عراق-ین قوزیینده یئرلشن پ.کا.کا-یا عایید هدف‌لره قارشی عملیات‌لار داوام ائدیر.
معلوماتدا کشفیات و موشاهیده نتیجه‌سینده عراق قوزیی ینده کی متینه، قارا و آواشین-باسیان بؤلگه‌لرینده، سرحد خطینده پولیس بؤلمه‌سی و حربی بازایا هوجوما حاضرلاشان تروریستلرین معین ائدیلدیگی قئید اولونور.
معلوماتدا کئچیریلن هاوا عملیاتیندا 7 سلاح‌لی تروریستین ضررسیزلشدیریلدیگی، پ.کا.کا تروریستلری‌نین ایستیفاده ائتدیک‌لری سیغینا‌جاق‌لارین محو ائدیلدیگی ایفاده اولونور.
